text: টোক মাকিনওয়া (জন্ম ৩ নভেম্বর ১৯৮৪ ) একজন নাইজেরীয় রেডিও ব্যক্তিত্ব, টেলিভিশন উপস্থাপিকা, ব্লগার, লাইফস্টাইল উদ্যোক্তা এবং লেখক।  তিনি রিদম ৯৩.৭ এফএমে দ্য মর্নিং ড্রাইভ উপস্থাপনার জন্য এবং তার ইউটিউব ব্লগ সিরিজ টোক মোমেন্টের জন্য পরিচিত ।  তিনি ২০১৬ সালের নভেম্বরে তাঁর অন বিকামিং বইটি প্রকাশ করেন।
  
  প্রাথমিক জীবন এবং শিক্ষা 
  টোক মাকিনওয়া ৩ নভেম্ভর ১৯৮৪ সালে লোগোস রাজ্যে জন্মগ্রহণ করেন। তিনি ওয়ো রাজ্যের ফেডারেল গভর্নমেন্ট বালিকা কলেজে শিক্ষালাভ করেন। মাকিনওয়া পরে লোগোস বিশ্ববিদ্যালয়ে পড়তে যান ও সেখানে তিনি ইংরেজি ও সাহিত্যে বিএ ডিগ্রি অর্জন লাভ করেন।
  
  কর্মজীবন 
  ২০১০ সালে, ম্যাকিনওয়া সহ-উপস্থাপক হিসাবে রিদম ৯৩.৭ এফএমে কাজ শুরু করেন  ২০১২ সালে, তিনি নাইজেরিয়ার সর্বাধিক সুন্দরী বালিকা (এমবিজিএন) সুন্দরি প্রতিযোগিতার একটি পর্বে টেলিভিশন উপস্থাপিকা হিসেবে ছিলেন, যা নাইজেরিয়া জুড়ে সরাসরি সম্প্রচারিত হয়েছিল।   তিনি তোসিন বকনোর এবং ওরেকা গডিসের সাথে ফ্লাইটিমা টিভির ৩ লাইভ চিকস অনুষ্ঠানে সহ-উপস্থাপনা করেছেন। ২০১২ সালের শেষদিকে তিনি একটি ওয়েব সিরিজে আত্মপ্রকাশ করেছিল। মকিনওয়া ফ্লাইটাইম টিভির সাথে অনুষ্ঠানটির দ্বিতীয় মরসুমের জন্য চুক্তি পুনর্নবীকরণ করেন নি এবং ফলে তার রেডিও সহকর্মী ওমালিচা তার স্থলাভিষিক্ত হন।  ২০১২ সালে, মাকিনওয়া তার ইউটিউব ব্লগ সিরিজ টোক মোমেন্টস চালু করেন। 
  
  ২০১৪ সালের জানুয়ারিতে হিপ হপ ওয়ার্ল্ড ম্যাগাজিন, এর সাক্ষাত্কার এবং আলোচনা সিরিজ ট্রেন্ডিংয়ের উপস্থাপক হিসাবে মাকিনওয়ার নাম ঘোষণা করেল।   এছাড়া তিনি ইবনিলাইফ টিভিতে মোমেন্টস নামের একটি অনুস্থানেও সহ-উপস্থাপক হিসেবে কাজ করেছেন। 
  
  মাকিনওয়া ২০১৩ সালের ফিউচার এবং সিটি পিপল পুরস্কার, ২০১৪ সালেরহেডিজ পুরস্কার সহ অসংখ্য উল্লেখযোগ্য ইভেন্টে উপস্থাপনা করেছেন।
  
  অন বিকামিং এবং হ্যান্ডব্যাগ লাইন 
  মাকিনওয়া আট বছর বয়সে এক অগ্নিকাণ্ডের ঘটনায় তার বাবা-মা দু'জনকে হারান।  ২০১৬ সালের নভেম্বর তিনি স্মৃতিকথা নিয়ে অন বিকামিং বইটি প্রকাশ করেন। বইটিতে তিনি তার ব্যক্তিগত লড়াইয়ের কথা এবং তার প্রাক্তন স্বামী মাজে আইয়াদের বিশ্বাসঘাতকতার কথা ইত্যাদি স্মৃতিচারণ করেছেন।  মাকিনওয়া বইটির প্রচারের জন্য বই ট্যুরে গিয়েছিলেন। এই সফরের অংশ হিসেবে তিনি নাইজেরিয়া, দক্ষিণ আফ্রিকা, মার্কিন যুক্তরাষ্ট্র, যুক্তরাজ্য এবং পূর্ব আফ্রিকার কিছু অংশ ভ্রমণ করেন। 
  
  ২০১৭ সালে, মাকিনওয়া টোক মকিনওয়া লাক্সারি নামে একটি হ্যান্ডব্যাগ লাইন চালু করেন। ২০১৮ সালে তিনি গ্লো বাই টিএম নামে একটি স্কিনকেয়ার পণ্যও চালু করেছিলেন।
  
  প্রচারণা 
  ২০১৩ সালে, ওকাস ইঘোদারো, ডেয়ার আর্ট আলাডে এবং ড্যান ফস্টারের সাথে মাকিনওয়াও ইউনাইটেড আফ্রিকা কোম্পানি অফ নাইজেরিয়ার দূত হন।  ম্যাগির হয়ে কাজ করতে তিনি নেসলে নাইজেরিয়ার সাথে লক্ষাধিক নাইরার একটি চুক্তি করেন।  ২০১৬ সালে তিনি মেকরান কসমেটিকসের পণ্যদূত নিযুক্ত হন।  তিনি পেপোর্টে ও চিরোকের প্রচারণার জন্য কাজ করেছেন।
  
  ব্যক্তিগত জীবন 
  ১৫ জানুয়ারী ২০১৪ সালে মকিনওয়া আট বছর ধরে সম্পর্কে থাকা মাজে আইয়দাকে বিয়ে করেন।  আইয়দা তার প্রাক্তন মেয়েবন্ধুকে গর্ববতী করার কথা জানতে পারলে মকিনওয়া ২০১৫ সালে আয়দা থেকে পৃথক হয়ে যান।  ৫ অক্টোবর ২০১৭ লগোস উচ্চ আদালতে তাঁদের বিবাহবিচ্ছেদ ঘটে।
  
  পুরস্কার
  
  তথ্যসূত্র 
  
  বিষয়শ্রেণী:১৯৮৪-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:নাইজেরীয় রেডিও ব্যক্তিত্ব
  বিষয়শ্রেণী:নাইজেরীয় ইউটিউবার
title: টোক মাকিনওয়া